钦定古今图书集成/明伦汇编/闺媛典/第034卷 > 李跨鳌妻林氏
## 钦定古今图书集成/明伦汇编/闺媛典/第034卷 > 李跨鳌妻林氏

按《衡州府志》：“林氏，衡阳李跨鳌妻，千户林某女。跨鳌
幼孤，母谢氏抚之成立，登乙酉贤书。湖南乱，从儿媳
伏居髻龙山麓。时谢年五十馀，得痿疾，林氏左右扶
掖十年，鳌忧愤而没，无子，家益贫落，氏抑哀痛，强色
笑以安其姑。汤糜非手调不敢进，昼夕就床褥拊摩，
谢赖妇复延活十四年。林忽遘疾，先姑死，执姑裾痛”
哭曰：“不能终奉姑，死不能瞑衾裯，幸勿以殓！”言讫而
绝。姑哭不绝声，越八日亦没。乡人高其节孝，远近会
葬者以数百计。双冢屹然，名曰“姑媳山。”即以其田延
浮屠奉祀焉。